Lav et referat af nedenstående tekst:

Tekst:
Kalenderåret 2014 ser ud til at blive det varmeste i mands minde - faktisk det varmeste år siden vi begyndte at registrere temperaturerne videnskabeligt i 1873. Kaj Petersen har i mange år kørt OK fyringsolie ud til sine kunder i Nordjylland, og han har mærket det lune vejr på flere måder. - For det første har jeg slet ikke haft brug for det varme overtøj endnu, og så kan jeg jo konstatere, at mange at kunderne stadig har olie i tankene fra sidste år. Jeg kommer lige fra en virksomhed, som plejer at få 7000 liter leveret - de havde kun plads til 2000, siger Kaj Petersen. Hanne Thomsen i Vodskov havde næsten 100 liter tilbage i tanken, da oliebilen ankom forleden, så hun har sparet pænt på varmeregningen. - Jeg har ikke fået leveret olie siden april måned, så det ser ud til at blive et rigtig billigt år. Samtidigt er oliepriserne lige nu i bund, så det er også billigt at få fyldt tanken igen, siger Hanne Thomsen. Oliechauffør Kaj Petersen glæder sig også over, at hans kunder får billigere regninger i år, men personligt vil han intet have imod en halv-eller helkold vinter. - Et varmt år som 2014 betyder, at jeg får mange flere besøg pr. dag, fordi jeg skal køre tankbilen tom inden fyraften. Så jo mere olie folk har brugt - jo bedre for mig, siger Kaj Petersen.

Referat:
2014 tegner til at blive rekordvarm. Til gavn for nordjydernes pengepunge.